text: À Cléomadès prist congié 
   Melocandis, et moult priié
   Li a que en son pays viengne
   Et que il de ce li souviengne.
   Et Cléomadès dit li a,
   PageV02P280
   Sans faille, que il le fera, 
   Et qu'il ne lairoit, à nul fuer, 
   Que il ne reveïst sa suer 
   Et lui, au plus tost qu'il porroit ; 
   De ce à envis se tenroit. 
   À Baldigant tout ensement 
   L'ot Cléomadès en couvent. 
   Moult l'en alerent merciant 
   Andoi. Lors entrerent à tant 
   En leur nés, quant congié ont pris. 
   Conme courtois et bien apris 
   Prirent leur congié, sans mesprendre, 
   Partout là où le durent prendre. 
  